בקופת החסד בית שמש פתחו במבצע "קימחא דפסחא" לקראת ימי חג הפסח - אומן שלום
בקופת החסד בית שמש פתחו במבצע “קימחא דפסחא” לקראת ימי חג הפסח
משלחת בראשות רבני אנ”ש והנהלת “קופת החסד” בית שמש יצאה לסיור במאפיות המצות באיאן ביתר עם התחלת אפיית 5 טון מצות לאנ”ש בכדי לעמוד מקרוב על סדרי האפיה וההידורים
בסיור במאפייה | צילום: לדרמן
בקופת החסד בית שמש פתחו במבצע “קימחא דפסחא” לקראת ימי חג הפסח הממשמשים ובאים. כשלב ראשון החלה הזמנת מצות בעלות סמלית במיוחד. כהכנה לכך יצאה משלחת בראשות רבני אנ”ש הרה”ח ר’ מאיר סירוטה שליט”א, הרה”ח ר’ נחמן שכנא קניג שליט”א והנהלת הקופה לעמוד מקרוב על סדרי האפיה וההידורים הנהוגים ובכך לתת שימת לב מיוחדת על ההקפדה הרבה הנדרשת במלאכה חשובה זו, אשר על מצות אלו יזכו באלפי בתי אנ”ש לברך בליל הסדר את ברכת על אכילת מצה מתוך שמחה וידעו שהדברים נעשו ברגש ובהידור רב במיוחד.​
מניסיון שנים עברו יחולקו כ 5 טון מצות ברחבי הארץ בכל ריכוזי אנ”ש בבית שמש, בני ברק, מודיעין עילית, צפת, ביתר עילית וירושלים.
ההרשמה מיום א’ פ’ תרומה עד יום א’ פ’ תצוה פרטים במשרדי הקופה בין השעות 10 ל11 בבוקר בטלפון 02-5618525
קופת חסד בית שמש